
Da li je zabranjeno prekriti zidove ?


* 
* 
* 
* 
* 
* 
* 
* 
* 
* 

 

Da li je zabranjeno prekriti zidove ?
=====================================

 

Zejd b. Halid cl-Džuheni prenosi da je Ebu Talha el-Ensari čuo Allahova Poslanika, sallallahu alejhi ve sellem, gdje kaže: “Meleki ne ulaze u kuću u kojoj se nalazi pas ili slika. ” Zejd je došao kod Aiše, radijallahu anha, te joj rekao: “Obavijestio me taj i taj čovjek da je Vjerovjesnik, sallallahu alejhi ve sellem, rekao: ‘Meleki ne ulaze u kuću u kojoj se nalazi pas ili slika. ‘ Da li si ti čula Poslanika kada je to rekao?” “Ne, nisam ga čula da to govori” odgovori Aiša, “ali ću vam saopćiti nešto drugo. Otišao je jednom prilikom u neki vojni pohod, a ja sam uzela ćilim od vlakna sa resama i prekrila njime vrata. Kada se vratio i vidio šta sam uradila, opazila sam da je jako ljut zbog toga. Svukao je ćilim i pocijepao sliku koja je bila na njemu, rekavši: ‘Allah nam nije naredio da pokrivamo kamenje i blato. ‘ Od toga smo ćilima napravili dva jastuka i napunili ih vlaknom, što nije smetalo Poslaniku, sallallahu alejhi ve sellem.”


Alija b. Husejn prenosi da je Vjerovjesnik, sallallahu alejhi ve sellem, zabranio prekrivanje zidova. 389


Muhammed b. Ka'b pripovijeda da je neko pozvao Abdullaha b. Zejda na ručak, i on je, pošto je ušao u kuću, primijetio da su zidovi kuće ukrašeni. Sjeo je ispred kuće i počeo plakati. Kada su ga upitali zašto plače, odgovorio je: “Allahov je Poslanik, sallallahu alejhi ve sellem, kada bi pratio vojsku, govorio: ‘Neka Allah čuva vašu vjeru i vaše poslove i neka vam dadne lijep završetak. ‘ Nakon što je Poslanik, sallallahu alejhi ve sellem, vidio čovjeka koji je podigao komad svoga ogrtača, okrenuo se prema istoku i tri puta rekao: ‘Dunjaluk će vas zaokupiti!’ Pomisli smo da će nas izgrditi. Rekao je: ‘Danas ste bolji ljudi nego što ćete biti onda kada jutrom budete pili vodu iz jedne a navečer iz druge posude, kada budete osvanjavali u jednom a omrkavali u drugom ogrtaču i kada budete prekrivali svoje kuće kao što Kabu prekrivate’ Abdullah tada reče: “Kako da ne plačem kada prekrivate svoje kuće kao što se Kaba prekriva!”390


Propisi u vezi s poglavljem :


Prvo, zabranjeno je prekrivati zidove sedžadama ili nečim drugim, jer se to ubraja u rasipanje imetka i ukrašavanje za kojim ne postoji potreba. Imam El-Bejheki, 7/273, zapisao je: “Nisam siguran da je ukrašavanje zidova zabranjeno zbog rasipanja imetka, a Allah najbolje zna.” U hadisu Abdullaha b. Zejda upozorava se da nije dopušteno izjednačavanje privatnih kuća s Allahovom kućom, Kabom, što ukazuje na to da je prekrivanje Kabe njena specifičnost u odnosu na druge kuće. Drugo, ovo zlo treba sprečavati i ne biti popustljiv, kao što je to činio Resulullah, salllallahu alejhi ve sellem. Neki ispravni prethodnici sustezati su se od ulaska u kuće čiji su zidovi prekriveni. Salim b. Abdullah pripovijeda da je napravio svadbu, pa je njegov otac, između ostalih, pozvao i Ebu Ejjuba. Zidove Salimove kuće prekrili su zelenim ćilimima. Kada je Ebu Ejjub došao i vidio da su zidovi prekriveni zelenim ćilimima, upitao je moga oca: “Abdullahu, zar i vi prekriva te zidove!?” “Žene su za ovo krive “, pravdao se otac . “Možda sam se bojao da će nečija žena savladati muževu volju, ali nisam očekivao da će se to tebi desiti”, reče Ebu Ejjub i dodade: “Neću jesti vašu hranu niti ću ući u vašu kuću!” Potom je, Allah mu se smilovao, napustio veselje.392


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


